ג'ורדן ברידג'ס

ג'ורדן ברידג'ס (באנגלית: Jordan Bridges; נולד ב-13 בנובמבר 1973) הוא שחקן אמריקאי, הידוע בעיקר כפרנקי ריזולי בסדרה "ריזולי ואיילס".

 ביוגרפיה 
ברידג'ס נולד במחוז לוס אנג'לס, קליפורניה, והוא בנם של השחקן בו ברידג'ס וג'ולי ברידג'ס. הוא אחיינו של ג'ף ברידג'ס ונכדם של לויד ברידג'ס ודורותי ברידג'ס. סבו מצד אמו של ברידג'ס, מרווין לנדפילד, היה בנם של מהגרים יהודים-רוסים.

ברידג'ס שיחק לראשונה באופן מקצועי ב־1982, בגיל חמש, בסרט הטלוויזיה "The Kid from Nowhere", בבימויו של אביו.  הוא שיחק שוב ב-1986 בסרט הטלוויזיה "The Thanksgiving Promise", בכיכובה של כל משפחת ברידג'ס.

מכיוון שלא רצה להיות שחקן ילד, הוא עזב את לימודי המשחק ולמד בבית הספר אוקווד בלוס אנג'לס. בית הספר שם דגש חזק על אמנויות, מה שהצית מחדש את התעניינותו של ברידג'ס במשחק. הוא המשיך את לימודיו כסטודנט לתיאטרון וספרות במכללת בארד בניו יורק.

ברידג'ס בילה את השנה האחרונה ללימודיו באנגליה, שם למד באקדמיה למוזיקה ולאמנויות הדרמה של לונדון, הוא התגורר בדירת מרתף בצ'לסי והשתתף בהפקות תיאטרון בווסט אנד.

 קריירה 
אף על פי שלמד מוזיקה קלאסית, ברידג'ס עבד כמלצר בניו יורק ובלוס אנג'לס במשך מספר שנים, לפני שהחל לקבל תפקידים בסרטים, סדרות טלוויזיה ותיאטרון. הוא כיכב בסדרה קצרת הימים "Conviction", בתפקיד ניק פוטר, עורך דין ממשפחה "ותיקה" ובעלת מוניטין, שעוזב את עבודתו במשרד עורכי דין פרטי כדי להצטרף למשרד התובע המחוזי של מנהטן.

ב-2001 שיחק בתפקיד חוזר בעונה החמישית של סדרה "דוסון קריק" בתור סטודנט לצילום שמתיידד עם ג'ואי פוטר (קייטי הולמס). הוא גם גילם תפקיד אורח בפרק הבכורה בן שני החלקים של העונה הרביעית של "מכושפות", בתור שיין החבר של פייג' (רוז מק'גוון).

ברידג'ס הופיע בסדרת הדרמה "ריזולי ואיילס" של רשת TNT אשר עלתה לראשונה ביולי 2010 והסתיימה בספטמבר 2016 לאחר 7 עונות.
ממוזער|ברידג'ס ב-2008

 חיים אישיים 
ברידג'ס התחתן עם האמנית-ממציאה קרוליין שרמן איסטמן בשנת 2002 בברנינג מן ושוב ב-2 בינואר 2003, בטקס קטן בקאואי, הוואי. יש להם שני ילדים.

 פילמוגרפיה 
 קולנוע 
שנה סרט תפקיד 1986The Thanksgiving Promise טרוויס טילבי 1999Drive Me Crazy אדי למפל 2000 תדר גבוה גרהם "גיב" גיבסון 2001Happy Campers אדם 2002New Suit קווין טיילור 2003 חיוך של מונה ליזה ספנסר ג'ונס 2004Samantha: An American Girl Holiday הדוד גארד 2007Turn the River בראד 2009A Good Funeral מרטי 2011 ג'יי אדגר עורך דין 2012Crew 2 Crew מינו 2013פנטום מפעיל סונארRushlights ארל 2018מאורת הגנבים  לובין בוב

 טלוויזיה 
שנה סדרה תפקיד הערות 2001 מכושפות שייןבפרק "Charmed Again Pt. 1" & "Charmed Again Pt. 2" 2001–2002 דוסון קריק אוליבר צ'ירצ'יק 7 פרקים; תפקיד חוזר (עונה 5) 2004 חוק וסדר: כוונה פלילית ג'ק קדוגן בפרק "FPS" 2005 CSI: ניו יורק אלכס ווסטוןבפרק "YoungBlood"Family Plan באק סרט טלוויזיה 2006Conviction ניק פוטר 13 פרקים; תפקיד ראשי (עונה 1) 2007Bionic Woman טום הייסטינגס 3 פרקים; תפקיד אורח (עונה 1) 2009 ללא עקבות זאק פורטרבפרק "Voir Dire" בית הבובות ניקולס באשפורדבפרק "Haunted" Love Takes Wing לי אוונס סרט טלוויזיהLove Finds a Home 2010–2016 ריזולי ואיילס פרנקי ריזולי ג'וניור 104 פרקים; תפקיד ראשי (עונות 1–7) 2011A Holiday Engagement דוד סרט טלוויזיה 2017 חוק וסדר: מדור מיוחד רוג'ר ליטרל פרק אחד; (עונה 18) 2017–2018Gone ניל פרויט 5 פרקים; תפקיד חוזר 2017Christmas at Holly Lodge אוון סרט טלוויזיה (הולמרק) 2019True Love Blooms צ'ייס דיוויין 2022 התרסקנו ג'יימי הודארי מיני-סדרה, פרק אחד 2023 הרשימה השחורה טוד וגנר בפרק "הטריק של הכובע" 2024–הווה פאלם רויאל פרי דונהיו תפקיד חוזר

 קישורים חיצוניים 

 הערות שוליים 

קטגוריה:משפחת ברידג'ס
קטגוריה:אמריקאים ממוצא רוסי-יהודי
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1973